paragraph_text: Termin je izvorno nastao u vrijeme tzv. termidorske reakcije, tj. razdoblja nakon dovršetka jakobinskog revolucionarnog terora 27. lipnja 1794. (po francuskom revolucionarnom kalendaru, 9. termidora II. godine) i ustoličenja Francuskog direktorata 1. studenog 1795. godine. U tom razdoblju su naoružane družine - mahom rodbina i prijatelji žrtava jakobinskog terora - brutalno napale sankilote i druge jakobince koji su bili povezani s revolucionarnim terorom, te na nekim mjestima izveli masovne pokolje jakobinaca.